08/05/2020 | Administración LocalMunicipal
Ponteceso
Secretaría
Modificación do punto segundo da resolución número 347/2019 do 19 de xuño

ASUNTO: MODIFICACIÓN DO PUNTO SEGUNDO DA RESOLUCIÓN NÚMERO 347/2019 DO 19 DE XUñO EXPEDIENTE:2020/G003/000282 ANTECEDENTES: D. XOSE LOIS GARCÍA CARBALLIDO, ALCALDE-PRESIDENTE DO CONCELLO DE PONTECESO (A CORUÑA) Unha vez celebradas as eleccións municipais, o pasado 26 de maio e constituído o novo Concello ou Corporación Municipal, resulta necesario e conveniente proceder ó establecemento da nova organización municipal e, en particular, á constitución da Xunta de Goberno Local, en exercicio da potestade de autoorganización que o art.4.1a) da Lei 7/85, de 2 de abril, Reguladora das Bases de Réxime Local, recoñece a esta entidade. Considerando o disposto nos art.20.1. b) e 23 da citada Lei, que indica que &#8220; A Xunta de Goberno Local existe en tódolos municipios con poboación superior a 5.000 habitantes e nos de menos, cando así o dispoña o seu Regulamento orgánico ou así o acorde o Pleno do seu Concello, en concordancia coa previsión da lexislación autonómica de réxime local contida no art.65.1 da Lei 5/1997, de 22 de xullo, de Administración Local de Galicia, que establece que a Xunta de Goberno estará integrada polo Alcalde e un número de concelleiros non superior ó terzo do número legal deles, nomeados ou separados libremente polo Alcalde, que deberá darlle conta disto ó Pleno. Tendo en conta a Resolución de Alcaldía/Presidencia 347/2019 do 19.06.2019 no que se establecían os seus membros así como a periodicidade das sesións. No uso das atribucións que me outorga a lexislación do réxime local, RESOLVO: PRIMEIRO.- Modificar o punto segundo da resolución de Alcaldía/Presidencia 347/2019 que quedará redactado do seguinte xeito: A Xunta de Goberno Local celebrará sesión ordinaria unha vez cada quince días, os primeiro e terceiro mércores de cada mes ás 9.00 horas. Non obstante, se as circunstancias o aconsellaran, a xuízo do Alcalde, poderá este convocar a sesión con carácter de ordinaria un día distinto da semana e á hora que estime adecuada, respectando sempre a periodicidade mínima antes establecida e as normas legais sobre forma e prazos das convocatorias. En particular, serán criterios a ter en conta pola Alcaldía para a convocatoria das ordinarias para día distinto do establecido como preferente, o feito de que tal día sexa festivo, a conveniencia dun maior estudio dos asuntos que se prevea tratar, a urxencia dos asuntos e calquera outros que xustifiquen razoadamente a decisión. Asemade a Xunta celebrará sesións extraordinarias e reunións deliberantes cando con tal carácter sexan convocadas polo seu Presidente. O Alcalde poderá suspender a celebración das sesións da Xunta de Goberno Local do mes de agosto e alterar as de Semana Santa e Nadal, como consecuencia dos períodos vacacionais, cando isto non menoscabe a xestión dos asuntos municipais. SEGUNDO.- Comunicar esta resolución a todos os concelleiros afectados e ós diferentes servizos municipais, para o seu coñecemento e efectos e publicar no BOP. TERCEIRO.- Dar conta ó Pleno desta resolución, na sesión extraordinaria que se convoque para dar cumprimento ó previsto polo artigo 38 do Regulamento de Organización, Funcionamento e Réxime Xurídico das Entidades Locais. Ante min, a secretaria, para os efectos do disposto no artigo 3.2 do Real Decreto 128/2018”. Documento asinado dixitalmente ao marxe O Alcalde- Presidente, A Secretaria, D. Xosé Lois Gracia Carballido. Dª. Antía Pena Dorado (conforme cos aspectos xurídicos) Ponteceso, 4 de maio de 2020 O alcalde Xosé Lois García Carballido